Calexico (musika taldea)

Calexiko Estatu Batuetako Indie folk, Indie rock eta americana estiloko taldea da. Tucsonen (Arizona) sortua da eta bi taldeburu ditu: Joey Burns (ahotsa eta gitarra) eta John Convertino (bateria). Giant Sand taldean jotzen hasi ziren elkarrekin Calexico sortu baino lehen. Musika eklektikoa, fusioa, du ezaugarritzat taldeak, Estatu Batuetako hego-mendebaldeko eta Mexikoko iparraldeko folkaren eragina musika independenteko soinuekin konbinatuta. Muga giroko spaghetti western modernoaren soinu moduko bat. 

Kaliforniako Calexico herritik dator izena, Mexikoko mugan dagoena. California eta Mexico hitzen elkarketa ere bada izena.

Biografia 

Giant Sanh taldea Tucsonera joan zen 1994an eta Han, Burnsek eta Convertinok Friends of Dean Martinez taldea sortu zuten, baina 1996an bertan behera utzi zuten proiektu paralelo hori. Urte horretan Spoke taldea sortu zuten baina berehala izena aldatu eta Calexico jarri zioten.

Lehen diskoa, Spoke (1996) izan zen, 2.000 kopiako edizio mugatua Hausmusik konpainia alemaniarrarekin. Calexico izenarekin Quarterstick Records konpainiarekin sinatu ondoren, taldearen behin betiko izenarekin berrargitaratu zuten lehen albuma. 

1998an The Black Light izeneko bigarren diskoa grabatu zuten, Arizonako eta Mexikoko basamortuan inspiratutako diskoa, eta musika prentsan kritika bikainak jaso zituen.

Road Map (1999), zuzeneko tirada mugatuko disko bat,  grabatu ondoren, Hot Rail diskoa argitaratu zuten 2000 urtean. Haren soinuak bilakaera izan zuen: biolinak, tronpetak eta tronpak sartuta eta jazzaren zein mariatxi musikaren eraginak, besteak beste. Françoiz Breut kantari frantsesaren kolaborazioa ere izan zuten Ballad of Cable Hogue abestian.

2000 urtearen amaieran, taldeak disko bat grabatu zuen, Amor Belod Duo bikote frantsesarekin batera, Tete a tete izenekoa, 2001ean salgai jarri zena. Urte berean, bandaren material argitaragabearekin bi bilduma argitaratu ziren: Even My Sure Things Fall Through (Mariachi luz de luna berrargitaratua), eta Aerocalexico.

The Scraping zuzeneko albumaren ondoren, 2003an Feast of Wire izeneko estudioko laugarren diskoa kaleratu zuten, eta disko salduenen Billboard zerrendan sartu ziren lehen aldiz. Disko honetako Güero Canelo kanta aukeratu zuten Collateral filmeko soinu-bandan parte hartzeko. Urtebete geroago, lehen DVDa argitaratu zuten, World Drifts In: Live at the Barbican izenburupean.

2005ean Iron & Wine-rekin partekatutako EP bat grabatu zuten In the Reins izenburupean, eta oso harrera ona izan zuen kritikak. Horrez gain, Billboard 200en sartu eta independenteen zerrendetan 12. postura iristea lortu zuten. Grabazioaren ondoren, bi taldeek bira bateratu bat egin zuten diskoa sustatzeko. Urte berean Françoiz Breutekin lankidetzan aritu ziren berriro, Une Saison Volée izeneko albumeko zenbait abestitan..

Bere bosgarren lan ofizialak, Garden Ruin (2006) izan zen, non agerian geratu zen lehen garaiko americana estilora itzuli zirela, haize-instrumentuei garrantzi gutxiago emanez eta kantuan zein gitarretan arreta handiago jarriz. Album politikoena ere izango litzateke, alde handiz, gerraren tragedia eta bere herrialdeko sektore batzuen abertzaletasun itsua kritikatuz. Roka abestian, Amparanoia kantariak parte hartu zuen, aurretik  biretan korista gisa lagundu baitzien.

Diskografia

Estudioko albumak 

 1997 Spoke
 1998 The Black Light
 2000 Hot Rail
 2003 Feast of Wire
 2006 Garden Ruin
 2008 Carried To Dust
 2012 Algiers
 2015 Edge of The Sun
 2018 The thread keeps
 2022 El Mirador

Bestelako albumak 

 1999 Road Map
 2000 Travelall
 2001 Tete a tete
 2001 Aerocalexico
 2002 Scraping-
 2005 The Book and The Canal
 2007 Tool Box
 2010 Circo (Soundtrack)
 2020 Seasonal shift

EP 

 2001 Even My Sure Things Fall Through
 2004 Convict Pool
 2004 Black Heart
 2005 In the Reins, Iron & Winerekin batera

DVDa 

 2004 World Drifts In: Live at the Barbican

Remix 

 2001 "Human Calexico Voz Version" Goldfrap-en abestiaren remix-a.

Erreferentziak

Kanpo estekak 

 Casadecalexico-ren web ofiziala

2020ko hamarkadako musika taldeak
2010eko hamarkadako musika taldeak
2000ko hamarkadako musika taldeak
1990eko hamarkadako musika taldeak